**Opskrift på glimmercreme/olie**

Visualisering af snavs på hænderne - og især hvor meget der er tilbage efter en håndvask - er et godt pædagogisk middel til at hjælpe på forståelsen af, hvor vigtig en korrekt vasketeknik er.

Du behøver ikke gå ud og købe dyre cremer og ultraviolette lamper.

Snavs kan illuderes ved farvestoffer, vandfarve, af vaskbar maling, olie og glimmer eller lignende.

Du kan også give eleverne håndlotion på hænderne efterfulgt af et drys glimmer.

Glimmeret symboliserer bakterier på hænderne og synliggør derved, hvorfor det er vigtigt at vaske hænderne korrekt.

1. Bed eleverne om at vaske hænder som de plejer.

2. Nu vil det formodentlig afsløres, at håndvasken ikke er udført godt nok ved, at der stadig er glimmer på hænderne.

3. Instruér herefter eleverne i at vaske hænder korrekt med varmt vand og sæbe og lad dem øve sig. Nu skulle glimmeret gerne være væk.

